Kundi la spektra (kwa Kiingereza: spectral class, spectral type) ni namna ya kutaja idadi ya nyota zenye tabia za kifizikia za pamoja jinsi zinavyoonekana katika uchambuzi wa spektra ya nuru zake. Mwanga wa nyota unapitishwa katika mche maonzi (prism) unapopindika na kutoka kama kanda la rangi mbalimbali zilizomo ndani yake pamoja na mistari myeusi ya ufyonzaji na mistari myeupe ya utoaji. Kila mstari hudokeza kuwepo kwa elementi za kikemia ilhali upana wa mstari unadokeza wingi wa elementi hiyo.